เพ็ญ ภัคตะ: เราควรก้าวไปไกลเกินกว่าหนึ่ง
เราควรก้าวไปไกลเกินกว่าหนึ่งหากไม่ถูกทมิฬทึ้งดึงกลับศูนย์เสียเวลากอบซากศพบนกองกูณฑ์แทนที่จักเพิ่มพูนพลังไทเราเคยนับหลักสิบถึงร้อยแสนกลับถูกแผนอุบาทว์ฉุดสะดุดไหวจากเมืองแมนแดนสยามศิวิไลถอยหลังเริ่มต้นใหม่ไกลความจริงมีรัฐถ่อยเถื่อนสถุลสมุนชาติใครฉลาดถูกฟาดคว่ำริยำยิ่งเอากฎหมายสามานย์มาอ้างอิงปรุงแต่งสิ่งโสมมอัประมาณมีนายกอัปยศรันทดเทวษเมืองอาเพศเหตุภัยจัญไรผลาญมือเปื้อนเลือดเด่นลอยคอยประจานได้นายกเผด็จการต้องจารจำคณะราษฎร์เคยทวงทักท้วงสิทธิ์ถูกเบือนบิดอ้างระบอบครอบอุปถัมภ์เป็นประชาธิปไตยใต้เงาดำแปดสิบปียังก้าวย่ำมิยาตราทำท่าจักก้าวเดินถูกดึงกลับกี่ครั้งนับเมื่อไหร่ถึงทางข้างหน้าอ้างว่าไทยยังไม่พร้อมน้อมพึ่งพาปวงเทวาปารมีวิษณุวงศ์เราแอบเดินใต้ดินไม่ยินเสียงร่วมร้อยเรียงตะเกียงใจไม่พลัดหลงระวีแสงแดงวับนับล้านวงกระหวัดธงกระเหวี่ยงทาส กระวาดไทย
เราควรก้าวไปไกลเกินกว่าหนึ่ง หากไม่ถูกทมิฬทึ้งดึงกลับศูนย์ เสียเวลากอบซากศพบนกองกูณฑ์ แทนที่จักเพิ่มพูนพลังไท เราเคยนับหลักสิบถึงร้อยแสน กลับถูกแผนอุบาทว์ฉุดสะดุดไหว จากเมืองแมนแดนสยามศิวิไล
กวีประชาไท,เพ็ญ ภัคตะ